CELEX: 62015CN0623
Language: et
Date: 2015-11-20 00:00:00
Title: Kohtuasi C-623/15 P: Toshiba Corp.’i 20. novembril 2015 esitatud apellatsioonkaebus Üldkohtu (kolmas koda) 9. septembri 2015. aasta otsuse peale kohtuasjas T-104/13: Toshiba Corp. versus Euroopa Komisjon

25.1.2016   
            
            
               ET
            
            
               Euroopa Liidu Teataja
            
            
               C 27/26
            
         Toshiba Corp.’i 20. novembril 2015 esitatud apellatsioonkaebus Üldkohtu (kolmas koda) 9. septembri 2015. aasta otsuse peale kohtuasjas T-104/13: Toshiba Corp. versus Euroopa Komisjon
   (Kohtuasi C-623/15 P)
   (2016/C 027/30)
   Kohtumenetluse keel: inglise
   
      Pooled
   
   
      Apellant: Toshiba Corp. (esindajad: solicitor J. F. MacLennan, Rechtsanwalt A. Schulz, avocat J. Jourdan ja solicitor A. Kadri)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu otsus kohtuasjas T-104/13 osas, milles jäeti jõusse Euroopa Komisjoni järeldus, et Toshiba on solidaarselt vastutav MTPD tegevuse eest;
            
         
               —
            
            
               tühistada Euroopa Komisjoni otsus asjas COMP/39.437 – Telerite ja arvutikuvarite kineskoobid osas, milles tuvastati, et Toshiba rikkus ELTL artiklit 101, ja milles Toshiba loeti solidaarselt vastutavaks MTPD tegevuse eest;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Apellatsioonkaebuse põhjendamiseks esitab apellant ühe väite:
   Üldkohus kohaldas valesti ettevõtja mõistet, leides ekslikult, et teatud elemendid kinnitavad, et Toshiba suutis avaldada või tegelikult avaldas olulist mõju MTPD-le, ning jõudes järeldusele, et kõigist neist elementidest piisab, et järeldada, et Toshiba avaldas MTPD-le sellist mõju.